**A döntés-tervezetet véleményezte és az alábbi szempontok szerint tartalmáért felelősséget vállal:**

|  |  |  |
| --- | --- | --- |
|  | Dátum | irodavezető neve, aláírása |
| ***szakmai*** | 2021. március … | ……………………………..  Schmidt Norbert |
| ***gazdasági-pénzügyi*** | 2021. március … | ……………………………...  Zámodics Péter |
| ***jogi*** | 2021. március … | ……………………………...  dr. Oross József |

|  |  |
| --- | --- |
| **Rendelet-tervezet száma: 1 db** | |
| Rendelet-tervezet tárgya:  avar és kerti hulladék nyílttéri égetéséről szóló önkormányzati rendelet megalkotása | Rendeletet kapja:   * Önkormányzati Iroda 3 pld. * Pénzügyi Iroda 1 pld. * Városfejlesztési és -üzemeltetési iroda 1 pld. * Móri Önkormányzati Tűzoltóság 1 pld. |

**A Polgármester elé terjeszthető:**

jegyző

Előzetes hatásvizsgálat

*avar és kerti hulladék nyílttéri égetéséről szóló önkormányzati rendelet megalkotásához*

|  |  |
| --- | --- |
| 1. társadalmi hatásai: | Szabályozottá válik a kerti hulladék égetése. |
| 1. gazdasági hatásai: | nincs |
| 1. költségvetési hatásai: | nincs |
| * 1. az intézkedés költségvetési egyenlegrontó hatása: |  |
| * 1. az intézkedés egyenlegrontó hatásának fedezete a költségvetésben: |  |
| * 1. az intézkedési költségvetési egyenlegjavító hatása: |  |
| * 1. az intézkedés egyenlegjavító hatásának figyelembevétele a költségvetésben: |  |
| * 1. teljes hatás: |  |
| * 1. teljes hatás az elfogadott költségvetéshez képest: |  |
| 1. környezeti következményei: | Időszakonként nőhet a levegő szennyezettsége. |
| 1. egészségi következményei: | Bizonyos betegségekre kedvezőtlenül hathat a kerti hulladék égetése. |
| 1. adminisztratív terheket befolyásoló hatásai: | nincs |
| 1. jogszabály megalkotásának szükségessége, a jogalkotás elmaradásának várható következménye: | A helyi igények kielégítése. |
| 1. a jogszabály alkalmazásához szükséges személyi, szervezeti, tárgyi és pénzügyi feltételek: | biztosítottak |
| 1. egyéb: | nincs |

INDOKOLÁS

*az avar és kerti hulladék nyílttéri égetéséről szóló önkormányzati rendelet megalkotásához*

A környezet védelmének általános szabályairól szóló [1995. évi LIII. törvény](https://www.optijus.hu/optijus/lawtext/99500053.TV/tvalid/2021.1.1./tsid/) (a továbbiakban: Kvt.) és a természet védelméről szóló [1996. évi LIII. törvény](https://www.optijus.hu/optijus/lawtext/99600053.TV/tvalid/2021.1.1./tsid/) módosításáról szóló 2020. évi LI. törvény 7. § (2) bekezdése 2021. január 1. napi hatállyal a levegő minőségének és a lakosság egészségének védelme érdekében hatályon kívül helyezte a környezet védelmének általános szabályairól szóló 1995. évi LIII. törvény 48. § (4) bekezdés b) pontját, amely felhatalmazta a települési önkormányzat képviselő-testületét az avar és kerti hulladék égetésére vonatkozó szabályok rendelettel történő megállapítására. A fenti felhatalmazás törlésével általánossá vált az avar és kerti hulladék égetésének a levegő védelméről szóló [306/2010. (XII. 23.) Korm. rendelet](https://www.optijus.hu/optijus/lawtext/A1000306.KOR/tvalid/2021.02.24./tsid/) szerinti tilalma.

A 2021. február 8. napjával kihirdetett veszélyhelyzettel összefüggő rendkívüli intézkedések hatályának meghosszabbításáról szóló 80/2021. (II.22.) Korm.rendelet 29. pontjára tekintettel, a Kormány a veszélyhelyzet ideje alatt alkalmazandó, levegőminőséggel összefüggő szabályokról szóló 549/2020. (XII.2.) Korm.rendelet 1. §-a szerint azonban úgy döntött, hogy a környezet védelmének általános szabályairól szóló [1995. évi LIII. törvény](https://www.optijus.hu/optijus/lawtext/99500053.TV/tvalid/2021.2.8./tsid/) rendelkezéseitől eltérően 2021. január 1-jétől a veszélyhelyzet kihirdetéséről szóló [478/2020. (XI. 3.) Korm. rendelet](https://www.optijus.hu/optijus/lawtext/A2000478.KOR/tvalid/2021.2.8./tsid/), majd a 27/2021. (I.29.) Korm.rendelet szerinti veszélyhelyzet megszűnéséig a települési önkormányzat képviselő-testületének hatáskörébe tartozik a háztartási tevékenységgel okozott légszennyezésre vonatkozó egyes sajátos, az avar és kerti hulladék égetésére vonatkozó szabályok rendelettel történő megállapítása.

A Kvt. 48. § (3) bekezdése alapján a települési önkormányzat környezetvédelmi tárgyú rendeleteinek tervezetét az illetékes környezetvédelmi igazgatási szervnek véleményezésre megküldi. A Fejér Megyei Kormányhivatal Környezetvédelmi és Természetvédelmi Főosztályával lefolytatott véleményezési eljárás során tett megállapításokat figyelembe véve javaslom Mór város közigazgatási területén a 2020. március 27-e előtti szabályozás újbóli bevezetését, azzal az eltéréssel, hogy az avar és kerti hulladék nyílttéri égetésére a február 1. – április 15. közötti tavaszi égetési időszak tartamát március 15. napjától április 15. napjáig javaslom meghatározni szerdai és szombati napokon.

**Mór Városi Önkormányzat Képviselő-testületének hatáskörében eljáró**

**Mór Város Polgármestere**

**…/2021. (III.5.) önkormányzati rendelete**

**az avar és kerti hulladék nyílttéri égetéséről**

Mór Városi Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva, a veszélyhelyzet ideje alatt alkalmazandó, levegőminőséggel összefüggő szabályokról szóló 549/2020. (XII.2.) Korm.rendelet 1. §-ban kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában meghatározott feladatkörében eljárva a következőket rendeli el:

**1. A rendelet célja és hatálya**

**1. §** A rendelet célja az avar és kerti hulladék nyílttéri égetésére vonatkozó olyan helyi szabálynak a megállapítása, amely a levegő tisztaságának védelmét biztosítja.

**2. §** A rendelet személyi hatálya Mór Város közigazgatási területén a természetes személyekre terjed ki.

**2. Értelmező rendelkezések**

**3. §** E rendelet alkalmazásában:

a) avar és kerti hulladék: fanyesedék, ág, gally, fű, lomb, lábon álló növényzet, tarló és növénytermesztéssel összefüggésben keletkezett hulladék;

b) ingatlantulajdonos: az a természetes személy akinek tulajdonában - vagy ha a birtokos a tulajdonos személyétől eltér, akkor - birtokában, kezelésében vagy használatában lévő ingatlanon települési hulladék keletkezik vagy más módon a birtokába kerül.

**3.  Részletes rendelkezések**

**4. §** (1) A város területén az avar és kerti hulladék kezeléséről elsősorban komposztálással, mulcsozással kell gondoskodni.

(2) Az ingatlantulajdonos a nem komposztált avart és kerti hulladékot a város területén a hulladékgazdálkodási közszolgáltatást ellátó közszolgáltatóval köteles elszállíttatni.

**5. §** (1) Mór Város közigazgatási területén – a (2) bekezdésben foglaltak kivételével - az avar és kerti hulladékok nyílttéri égetése tilos.

(2) Az avar és kerti hulladék nyílttéri égetése a 6. §-ban foglalt korlátozások figyelembevételével március 15. napjától április 15. napjáig szerdai és szombati napokon, 08:00-10:00 óráig, továbbá 16:00-19:00 óráig megengedett.

**6. §** (1) A hatóság által elrendelt általános tűzgyújtási tilalom időtartama alatt tilos a nyílttéri égetés.

(2) Tilos az avar és kerti hulladék égetése hivatalok, egészségügyi intézmények, gyermekintézmények, kulturális intézmények és nyitott sportlétesítmények 300 m-es környezetében az intézmény működési ideje alatt.

(3) Az avar és kerti hulladék égetése 18. életévét betöltött, cselekvőképes személy által vagy felügyelete mellett, a tűzvédelmi előírások betartásával végezhető úgy, hogy az égetéssel, az égetés hősugárzásával környezeti, vagyoni kár nem okozható és az égetés az emberi egészséget nem veszélyeztetheti, a tüzelőanyag az emberi egészségre ártalmas égésterméket kibocsátó anyagot nem tartalmazhat.

(4) Az égetendő avar és kerti hulladék nem tartalmazhat semmilyen más kommunális, ipari eredetű, illetve veszélyes hulladékot.

(5) Az égetésre – a füstképződés csökkentése és a környező lakosok kímélete érdekében – száraz anyaggal, a meteorológiai viszonyokra figyelemmel, szélcsendes időben kerülhet sor.

(6) A tűz őrzéséről és veszély esetén annak eloltásáról a tűz gyújtója köteles gondoskodni. A tűz helyszínén olyan eszközöket és felszereléseket kell készenlétben tartani, amelyekkel a tűz terjedése megakadályozható, illetőleg eloltható.

(7) Az égetés befejezésével a tüzet el kell oltani és a parázslást, izzást – vízzel, földtakarással, kéziszerszámokkal – meg kell szüntetni.

**4. Eljáró hatóságok és jogkövetkezmények**

**7. §** (1) Aki az avar és kerti hulladék égetésére vonatkozó előírásokat nem tartja be, levegőtisztaság-védelmi bírsággal sújtható.

(2) Az (1) bekezdésben meghatározott bírság összegére, valamint kiszabásának és megállapításának módjára a levegő védelméről szóló 306/2010. (XII. 23.) Korm. rendelet szabályai vonatkoznak.

**5. Záró rendelkezések**

**8. §** Ez a rendelet a kihirdetést követő napon lép hatályba.

**9. §** Ez a rendelet hatályát veszti a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm.rendelettel kihirdetett veszélyhelyzet megszüntetéséről rendelkező jogszabály hatálybalépésének napján.

Fenyves Péter Dr. Taba Nikoletta

polgármester jegyző

Záradék:

A rendeletet 2021. március 5. napján kihirdettem.

Dr. Taba Nikoletta

jegyző